( 245 ) 
aultre mellieur traictié ; ce que nous fismes et nous estre restrové toutz 
ensemble, comenzant à parler ledit sieur cardinal et après ledit seigneur 
Constantin, et disant qu'il estoient esbayz que ceste matière de ces alluns 
du pape eust esté traictée si rigoureusement, au préjudice très grand de 
notre sainct père le pape, mesmemant considéré que ces alluns estoient 
dédiqués pour employer contre les infidèles, et parse que maintenant 
l'hon ne fasse poinct de guerre ausdits infidèles, néant meyns le revenu 
d’iceulx d’alluns s’employe ordinairement à entretenir un tax de poures 
crestiens qui ont perduz leur biens pour la guerre desdits infidèles, co- 
manticelluy mesme seigneur Constantin et aultres semblables qui prendent 
leurs pensions sur la ferme desdits alluns et que cella tournoit au grand 
préjudice de notre sainct père, qu'estoit tenuz préserver les fermiers de 
dommagie et qu'il havoit ceste chosse terriblemant à cueur, et que eulx 
qu'estoient serviteurs du roy votre pire, désireroient bien aynsi que leur 
chargie pourtoit que iceulx allans fussent relaxes et restituez et que l’hon 
peult publier les lettres appostoliques, aynsi qu’il ha esté faict aux aultres 
royaulmes , à fin que icelluy notre sainet père le pape n'eust cause de 
soy irriter contre ledit roy votre père et prendre quelque souspecion sur 
luy qu'il y debusset pis fere, quant y seroit aux Îtales et que à ceste cause 
il pourchassat de fere quelque novelle alliance aveque ledit roy de 
France pour mieulx empeschier ledit sgr. votre père, nous y respondismes 
et me fu forcé pourter la parole en italien, que notre dit sainct père le 
pape ne debvoit pas prendre ceste matière si à eueur, comant ils disoient; 
car elle n y touchoit en riens, attendu que les marchans havoient les 
alluns à ferme et que l'hon n'empeschoit poinct qu'il ne prinst sa ferme, 
aynsi qu'il havoit accoustamé et qu'il n’estoit poinct tenu de préserver 
iceulx marchans de dommagie quantle dommagie y viendroit par leur 
faultes et par leurs délictz à occasion des quelz ils fussent punys 
par justice comant havoit esté en ce cas , que iceulx marchans es- 
toient intitulez et chargiés par le procureur général de deux principaulx 
délictz, l'un à cause du monopole, l’aultre qu'il havoïent faict contreles 
prohibicions du prince, et que pour chascun de ces cas ils havoient encour- 
ruz la confiscation de toutz leurs biens. Et puys que l’hon y procédoit par 
Justice, notre sainct père Le pape ne se debvoit poinct plaindre et n'ha- 
voit poinct cause d'en seavoir malgré audit sgr, roy, ni pour ce fere les 
chosses qu'ilz disoient, Et pour ce qu'ils disoient que l'hon havoit vendu 
